**VŠEOBECNE ZÁVÄZNÉ NARIADENIE**

**mestskej časti Bratislava – Podunajské Biskupice**

**č. 1/2023 zo dňa 14. 02. 2023**

**ktorým sa určuje výška príspevku zákonného zástupcu dieťaťa a žiaka na čiastočnú úhradu nákladov v základných a materských školách**

Miestne zastupiteľstvo mestskej časti Bratislava –Podunajské Biskupice podľa § 15 ods. 2  písm. a) zákona Slovenskej národnej rady č. 377/1990 Zb. o hlavnom meste Slovenskej republiky Bratislave v znení neskorších predpisov, § 6 ods.1 zákona Slovenskej národnej rady č.  369/1990 Zb. o obecnom zriadení v znení neskorších predpisov, § 6 ods. 24 zákona č. 596/2003 Z.  z. o štátnej správe v školstve a školskej samospráve a  o  zmene a doplnení niektorých zákonov v znení neskorších predpisov, v zmysle § 28, § 114, § 140 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov, v zmysle § 4 zákona 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky v znení neskorších predpisov (ďalej len „MPSVaR“) sa uznieslo na tomto všeobecne záväznom nariadení:

**Čl. 1**

**Úvodné ustanovenie**

1. Toto všeobecne záväzné nariadenie (ďalej len „nariadenie“) určuje výšku príspevkov zákonných zástupcov detí a žiakov na čiastočnú úhradu nákladov v školách, v školských výchovno-vzdelávacích zariadeniach a v školských účelových zariadeniach v zriaďovateľskej pôsobnosti mestskej časti Bratislava-Podunajské Biskupice (ďalej len ,,mestská časť“).
2. Pre účely tohto nariadenia sú školami materské školy, školskými výchovno-vzdelávacími zariadeniami sú školské kluby detí, školskými účelovými zariadeniami sú školské jedálne pri materských a základných školách.
3. Nariadenie určuje:
4. výšku mesačného príspevku za pobyt dieťaťa v materskej škole,
5. výšku mesačného príspevku na čiastočnú úhradu nákladov na činnosť školského klubu,
6. výšku príspevku na nákup potravín na jedno jedlo,
7. výšku mesačného príspevku na režijné náklady a podmienky úhrady.
8. Výšku stanoveného príspevku zverejní riaditeľ školy na verejne prístupnom mieste v škole.

**Čl. 2**

**Materská škola**

1. Príspevok za pobyt dieťaťa v materskej škole sa určuje vo výške 60 eur mesačne.
2. Príspevok za pobyt dieťaťa v materskej škole na druhé, tretie a každé ďalšie dieťa sa určuje vo výške 40 eur mesačne. Do tohto počtu sa nezapočítava dieťa plniace povinné predprimárne vzdelávanie v  materskej škole, za ktoré sa príspevok neuhrádza.
3. Za pobyt dieťaťa prispieva zákonný zástupca vždy za celý kalendárny mesiac bez ohľadu na dĺžku pobytu dieťaťa v materskej škole v danom mesiaci.
4. Mesačný príspevok sa uhrádza vopred, najneskôr do desiateho dňa v kalendárnom mesiaci.

**Čl. 3**

**Oslobodenie od úhrady príspevku v materskej škole**

1. Príspevok za pobyt dieťaťa v materskej škole sa neuhrádza v prípadoch uvedených v osobitnom predpise[[1]](#footnote-1):
2. pre ktoré je predprimárne vzdelávanie povinné,
3. ak zákonný zástupca dieťaťa o to písomne požiada a je členom domácnosti, ktorej sa poskytuje pomoc v hmotnej núdzi podľa osobitného predpisu[[2]](#footnote-2),
4. ktoré je umiestnené v zariadení na základe rozhodnutia súdu.
5. Podmienky zníženia, zvýšenia alebo odpustenia príspevku určí zriaďovateľ[[3]](#footnote-3).
	1. Príspevok v materskej škole na základe rozhodnutia zriaďovateľa sa neuhrádza za dieťa:
6. ktoré má prerušenú dochádzku do materskej školy na viac ako 30 (vrátane) po sebe nasledujúcich kalendárnych dní z dôvodu choroby alebo rodinných dôvodov preukázateľným spôsobom,
7. ak je prerušenie prevádzky materskej školy na viac ako 30 (vrátane) po sebe nasledujúcich kalendárnych dní zapríčinené zriaďovateľom alebo inými závažnými dôvodmi.
	1. Ak rodič záväzne prihlási dieťa do materskej školy počas mesiacov júl a august  a dieťa do materskej školy nenastúpi, mesačný príspevok je povinný uhradiť.
	2. Zákonný zástupca dieťaťa písomne požiada o oslobodenie od úhrady príspevku do 30 dní od ukončenia prerušenia dochádzky v zmysle bodu 2.1. a).

**Čl. 4**

**Školský klub detí**

1. Výška príspevku na čiastočnú úhradu nákladov spojených s pravidelnou činnosťou školského klubu pri základnej škole sa určuje vo výške 30 eur mesačne.
2. Príspevok na čiastočnú úhradu nákladov spojených s pravidelnou činnosťou školského klubu pri základnej škole na druhé, tretie a každé ďalšie dieťa sa určuje vo výške 20 eur mesačne.
3. Mesačný príspevok sa uhrádza vopred najneskôr do desiateho dňa v kalendárnom mesiaci.

**Čl. 5**

**Oslobodenie od úhrady príspevku v školskom klube detí**

1. Príspevok na čiastočnú úhradu nákladov na činnosť školského klubu detí sa neuhrádza v prípadoch uvedených v osobitnom predpise[[4]](#footnote-4):
2. ak zákonný zástupca dieťaťa o to písomne požiada a je členom domácnosti, ktorej sa poskytuje pomoc v hmotnej núdzi podľa osobitného predpisu.
3. Podmienky zníženia, zvýšenia alebo odpustenia príspevku určí zriaďovateľ[[5]](#footnote-5):
4. výška príspevku na čiastočnú úhradu nákladov spojených so skrátenou výchovno-vzdelávacou činnosťou školského klubu pri základnej škole sa určuje vo výške 10 eur mesačne,
5. skrátená výchovno-vzdelávacia činnosť pre účely tohto nariadenia je len pobyt dieťaťa v školskom klube detí pred vyučovaním alebo v čase podávania obeda,
6. pri poskytovaní výchovno-vzdelávacej činnosti v klube v období letných prázdnin výšku príspevku určí riaditeľ školy,
7. príspevok na čiastočnú úhradu nákladov na činnosť školského klubu sa neuhrádza, ak je prerušenie prevádzky školského klubu zapríčinené zriaďovateľom alebo inými závažnými dôvodmi na viac ako 30 (vrátane) po sebe nasledujúcich kalendárnych dní.

**Čl. 6**

**Školská jedáleň**

**Výška príspevku na nákup potravín**

1. Školská jedáleň pri materskej škole a školská jedáleň pri základnej škole poskytuje stravovanie deťom a žiakom za čiastočnú úhradu nákladov, ktoré uhrádza zákonný zástupca vo výške nákladov na nákup potravín podľa vekových kategórií stravníkov v nadväznosti na odporúčané výživové dávky podľa finančných pásiem[[6]](#footnote-6).
2. Zákonný zástupca prihlási žiaka na stravu na základe zápisného lístka stravníka.
3. Podmienky poskytovania stravy určuje zápisný lístok stravníka každej školy, ktorej je školská jedáleň súčasťou.
4. Finančné pásma vymedzujú náklady na nákup potravín na jedno jedlo podľa vekových kategórií stravníkov a príspevok zákonného zástupcu dieťaťa a žiaka vo výške nákladov na nákup potravín.
5. V zariadení školského stravovania sa určuje jednotný stupeň finančného pásma pre všetky kategórie stravníkov.
6. Finančné pásma na nákup potravín na jedno jedlo podľa vekových kategórií stravníkov sa stanovujú nasledovne:



**Čl. 7**

**Školská jedáleň**

**Výška príspevku za réžiu**

1. Výška príspevku na režijné náklady sa určuje takto:



1. Režijný príspevok je nevratný. Každé dieťa/žiak, ktorý odoberie aspoň jeden obed v  mesiaci, uhrádza mesačne režijný príspevok.
2. Rodič dieťaťa alebo žiaka, ktorý je poberateľom dávky v hmotnej núdzi a príspevkov k dávke v hmotnej núdzi podľa osobitného predpisu, neuhrádza výšku príspevku na režijné náklady.
3. Príspevok na režijné náklady uhrádza zákonný zástupca aj za stravníkov, ktorým je umožnená donáška hotového jedla do školskej jedálne. Príspevok sa určuje vo výške 5 eur mesačne.
4. Zamestnanec materskej a základnej školy v zriaďovateľskej pôsobnosti mestskej časti uhrádza za jedno jedlo poplatok vo výške príspevku nákladov na nákup potravín podľa stanoveného finančného pásma a réžiu vo výške skutočných nákladov potrebných na prípravu jedného jedla, ktorú určí riaditeľ školy. Úhrada sa realizuje podľa osobitého predpisu[[7]](#footnote-7).
5. Pre cudzích dospelých stravníkov sa výška režijných nákladov vypočíta zo skutočných nákladov potrebných na prípravu jedného jedla. Výšku príspevku určí riaditeľ školy.
6. Príspevok na nákup potravín a režijný poplatok sa uhrádza mesačne zálohovo vopred.
7. Termín úhrady príspevkov a podrobnosti týkajúce sa stravovania v školskej jedálni určí riaditeľ školy v internom predpise riaditeľa školy.

**Čl. 8**

**Školská jedáleň**

**Dotácia na stravu**

1. Dotáciu na stravu je možné poskytnúť podľa osobitého predpisu[[8]](#footnote-8)
2. V prípade možnosti čerpať štátnu dotáciu na stravu na jedno dieťa a deň sa reálne náklady zákonných zástupcov na stravné znížia o túto dotáciu.

**Čl. 9**

**Použitie príjmov z príspevkov**

1. Príjmy z príspevkov uhradených podľa tohto nariadenia budú v plnej výške zahrnuté do rozpočtu materských a základných škôl.
2. Paušálny režijný poplatok bude účelovo viazaný na osobné náklady školských jedální, na prevádzku a obnovu inventáru a zariadenia v školských jedálňach

**Čl. 10**

**Záverečné ustanovenia**

1. Týmto všeobecne záväzným nariadením sa ruší: Všeobecne záväzné nariadenie mestskej časti Bratislava – Podunajské Biskupice č. 5/2021 zo dňa 22. 06. 2021, ktorým sa určuje výška príspevku zákonného zástupcu dieťaťa a žiaka na čiastočnú úhradu nákladov v základných a materských školách.

**Čl. 11**

**Účinnosť**

1. Toto všeobecne záväzné nariadenie mestskej časti Bratislava-Podunajské Biskupice, ktorým sa určuje výška príspevku zákonného zástupcu dieťaťa a žiaka na čiastočnú úhradu nákladov v základných a materských školách Biskupice bolo schválené uznesením Miestneho zastupiteľstva mestskej časti Bratislava-Podunajské Biskupice č. 25/2022 - 2026 zo dňa 14. februára 2023.
2. Všeobecne záväzné nariadenie mestskej časti Bratislava-Podunajské Biskupice nadobúda účinnosť 1. marca 2023.

**Ing. Roman Lamoš**

 **starosta**

Návrh tohto VZN bol zverejnený na úradných tabuliach

mestskej časti od 27. januára 2023 do ............

1. § 28 ods.6 zákona 245/2008 Z.z. v znení n.p. [↑](#footnote-ref-1)
2. zákon č. [417/2013 Z. z.](https://www.slov-lex.sk/pravne-predpisy/SK/ZZ/2013/417/) v znení n.p. [↑](#footnote-ref-2)
3. § 28 ods.7 zákona 245/2008 Z.z. v znení n.p. [↑](#footnote-ref-3)
4. zákon č. [417/2013 Z. z.](https://www.slov-lex.sk/pravne-predpisy/SK/ZZ/2013/417/) v znení n.p. [↑](#footnote-ref-4)
5. § 114 ods.7 zákona č, 245/2008 Z.z. v znení n.p. [↑](#footnote-ref-5)
6. § 140 ods.13 zákona 245/2008 v znení n.p. [↑](#footnote-ref-6)
7. § 152 ods. 3 Zákonníka práce v znení n.p. [↑](#footnote-ref-7)
8. [§ 4 zákona č. 544/2010 Z. z.](https://www.slov-lex.sk/pravne-predpisy/SK/ZZ/2010/544/#paragraf-4) v znení n.p. [↑](#footnote-ref-8)